На основу члана 21. Закона о јавним предузећима („Службени гласник РС“ број 15/2016 и 88/2019), члана 32. став 1. тачка 9. Закона о локалној самоуправи („Службени гласник РС“број 129/2007, 83/2014 - други закон и 101/2016 - други закон 47/2018 и 111/2021-др.закон), члана 40. став 1. тачка 12. и 152. Статута општине Владичин Хан („Службени гласник града Врања“, бр. 4/2019), Скупштина општине Владичин Хан на седници која је одржана дана 26.12.2021.године, доноси

**РЕШЕЊЕ**

 **о престанку мандата председнику и члановима надзорног одбора Јавног предузећа за комунално уређење Владичин Хан**

**I**

**ПРЕСТАЈЕ МАНДАТ** председнику и члановима Надзорног одбора Јавног предузећа за комунално уређење Владичин Хан због истека периода на који су именовани и то:

-Драгану Димитријевићу, дипломирани економиста из Владичиног Хана, ул. Панчићева бр. 5, председнику

- Шормаз Саши, дипломирани инжењер воћарства и виноградарства из Владичиног Хана, с. Сува Морава члану

- Илић Горану, дипломирани економиста из Владичиног Хана, ул Војводе Синђелића 6/1, члану

**II**

Председник и чланови Надзорног одбора којима је престао мандат, дужни су да врше своје дужности до именовања новог Надзорног одбора, односно именовања новог председника и чланова Надзорног одбора, а најдуже шест месеци.

**III**

Ово Решење ступа на снагу даном доношења и објавиће се у „Службеном гласнику Града Врања“

**Образложење**

Правни основ за доношење овог решења садржан је у одредбама члана 21. Закона о јавним предузећима(„Службени гласник РС“ број 15/2016 и 88/2019), члана 32. став 1. тачка 9. Закона о локалној самоуправи („Службени гласник РС“број 129/2007, 83/2014 - други закон и 101/2016 - други закон 47/2018 и 111/2021-др. закон), члана 40. став 1. тачка 12. и 152. Статута општине Владичин Хан („Службени гласник града Врања“, бр. 4/2019).

Чланом 21. став1. Закона о јавним предузећима прописано је да председнику и члановима надзорног одбора мандат престаје истеком периода на који су именовани.

Ставом 3. наведеног члана Закона прописано је да су председник и чланови Надзорног одбора којима је престао мандат, дужни да врше своје дужности до именовања новог Надзорног одбора, односно именовања новог председника и чланова Надзорног одбора, а најдуже шест месеци.

Како је председнику и члановима Надзорног одбора Јавног предузећа за комунално уређење Владичин Хан истекао период на који су именовани, на основу напред наведеног, а у складу са надлежностима Скупштине општине прописаним чланом 32. Закона о локалној самоуправи и чланом 40. Статута Општине Владичин Хан донето је решење као у диспозитиву.

**Поука о правном средству**: Против овог решења може се покренути спор пред Вишим судом у Врању у року од 30 дана од дана достављања решења.

**СКУПШТИНА ОПШТИНЕ**

 **ВЛАДИЧИН ХАН**

**БРОЈ: 06-130/14/21-I**

 **ПРЕДСЕДНИЦА**

 **Данијела Поповић**